Diari Oficial de la Generalitat Valenciana


Sumari del DOGV 8023, del 20-04-2017 (2017/3328)

RESOLUCIÓ de 19 d'abril de 2017, de la Direcció General de Centres i Personal Docent, per la qual s'adscriuen les entitats i ens locals que imparteixen programes formatius de qualificació bàsica als corresponents instituts d'Educació Secundària.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8023

Data del DOGV
:   20-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3328


Data del document
:   19-04-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 19 d'abril de 2017, de la Direcció General de Centres i Personal Docent, per la qual s'adscriuen les entitats i ens locals que imparteixen programes formatius de qualificació bàsica als corresponents instituts d'Educació Secundària. [2017/3328]  
La Direcció General de Formació Professional i Ensenyaments de Règim Especial, de la Conselleria d'Educació, Investigació, Cultura i Esport, ha sol·licitat l'adscripció als corresponents centres públics de les entitats i ens locals beneficiaris de les ajudes per al desenvolupament dels programes formatius de qualificació bàsica, concedides per Resolució de 3 de novembre de 2016 (DOGV 08.11.2016). Així mateix ha sol·licitat la modificació de les adscripcions efectuades anteriorment.  
  
Per a complir el que estableix l'Ordre 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica a la Comunitat Valenciana, es fa necessari adscriure les entitats i ens locals, a què es refereixen aquestes autoritzacions, al corresponent centre públic.  
  
Per tot això, i fent ús de les competències que m'atorga l'article 10 del Decret 155/2015, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i la disposició final primera de l'Ordre 73/2014, de 26 d'agost, resolc:  
  
Primer  
Als efectes establits en l'Ordre 73/2014, s'adscriuen cadascuna de les entitats i ens locals autoritzats a impartir programes formatius de qualificació bàsica al corresponent centre públic, segons s'indica en l'annex I.  
  
Segon  
El que estableix aquesta disposició s'inscriurà en el Registre de Centres Docents de la Comunitat Valenciana.  
  
Tercer  
S'autoritzen les direccions territorials d'Educació, Investigació, Cultura i Esport perquè, en l'àmbit de les seues competències respectives, adopten les mesures necessàries per a l'aplicació i desenvolupament del que disposa la present resolució.  
  
Quart  
La present resolució produirà efectes l'endemà de la seua publicació en el Diari Oficial de la Generalitat Valenciana. No obstant això, els efectes de l'adscripció d'aquests centres i entitats s'entenen referits a l'inici del curs escolar 2016-2017.  
  
Contra el present acte, que no esgota la via administrativa, podrà interposar-se un recurs d'alçada davant de la Secretaria Autonòmica d'Educació i Investigació en el termini d??un mes comptat des de l??endemà de la seua publicació, segons el que estableixen els articles 107, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 d'abril de 2017.- El director general de Centres i Personal Docent: José Joaquín Carrión Candel.